Mer händ über d'uuffahrt d'chance gnutzt und sind wider mal is tessin gange. Bi däre glägeheit hämmer dänn grad na chöne es Celes ihres hochziitsgschänk gäh. Dank etliche abklärige im hindergrund (merci mami) hämmer eifach chöne aareise und händ d'wohnig tiptop parat vorgfunde. Es celes sind mit em zug abegfahre, und mir sind vo kopehage über züri uf lugano iigschwäbt (au  wänn d simi es chline propellerflugi vo ZRH uf LUG nöd eso cool gfunde hät).